Lil Tracy

**Jazz Ishmael Butler** (sündinud 3. oktoobril 1995), tuntud oma esinejanimega **Lil Tracy**, on Ameerika laulja, räppar ja laulukirjutaja. Butler kasutas oma karjääri alguses esinejanime **Yung Bruh**, kuid muutis selle Lil Tracyks, kui sai teada, et sellise nimega artist on juba olemas.

Tracy kogus enim kuulsust sellel ajal, kui ta tegi koostööd varalahkunud räppari Lil Peepiga, kõige kuulsaim neist laul "Awful Things", mis jõudis Billboard Hot 100 edetabelis 79. kohale. Tracy on SoundCloudi räpi ja underground-räpi üks silmapaistvamaid kujusid. Ta on tüdrukutebändi SWV liikme Coko ja Digable Planetsi liikme Ishmael Butleri poeg. 

## Nooruspõlv
Jazz Butler sündis 3. oktoobril 1995 Teaneckis New Jersey osariigis Ishmael Butleri (Digable Planets) ja Cheryl Gamble'i (SWV) perre. Virginia Beachis üleskasvamisest rääkides ütles Butler: "See oli küll vastik, aga ma armastan seda". 

Ta kasvas üles kuulates punkrokkmuusikat ja lõunaosariikide hiphop-artiste, kes inspireerisid teda ka ise muusikaga tegelema. Butleri vanemad läksid lahku, kui ta oli laps, selletõttu pidi ta oma aega jagama ema ja isa kodu vahel. Butler elas noorukieas Seattle'is Washingtoni osariigis, käis McClure'i keskkoolis ja Garfieldi keskkoolisning otsustas 17-aastaselt kodutuks jääda.

## Karjäär

### 2012–2016: Karjääri algus
Butler hakkas muusikaga tegelema 15-aastaselt, enne kui ta kolis 18-aastaselt Los Angelesse (vanemaid sellest teavitamata), et rohkem keskenduda oma muusikukarjäärile ja pääseda kodutusest. Butler alustas räppimist esialgu nimega "Yung Bruh", andes välja mitu mixtape'i Thraxxhouse'i kollektiivi all. Mõned Thraxxhouse'i liikmed, sealhulgas Tracy, lõid omakorda iseseisva kollektiivi GothBoiClique. GBC'i kaudu kohtus Butler New Yorgi räppari Lil Peepiga ning nad tegid koostööd Peepi Crybaby mixtape'ilt pärit loo "White Tee" loomisel, mis pälvis tähelepanu hiphopi undergroundis. Samuti andis ta välja singli "Overdose", mis tema karjääri veelgi elavdas.

### 2017: ''Tracys Manga'', ''XOXO'', and ''Life of a Popstar''
2016. aasta keskel muutis Butler oma lavanime Yung Bruh'ist Lil Tracyks, kuna avastas, et teine ​​artist kasutab juba nime "Yung Bruh". Oma uue nime all andis ta 1. veebruaril 2017 välja kauaoodatud mixtape'i "Tracy's Manga". Butler andis teise mixtapeXOXO välja kaks kuud hiljem, 3. aprillil. Butler tegi kaasa Lil Peepi debüütalbumi "Come Over When You're Sober, Pt. 1" singlil "Awful Things" ja see jõudis Billboard Hot 100 edetabelis 79. kohale. Butler andis välja oma kolmanda mixtapeLife of a Popstar 31. juulil 2017.

### 2018–2019: ''Designer Talk'', ''Sinner'', ja ''Anarchy''
2018. aastal andis Lil Tracy välja kaks EP-d: 5. oktoobril Designer Talk ja 2. novembril Sinner. Lil Tracy andis oma debüütalbumi "Anarchy" välja 20. septembril 2019 koos kahe singliga: "Bad For You" ja "Beautiful Nightmare". Samal päeval avaldati tema YouTube'i kanalil ka muusikavideo loole "Shame". Album  on pühendatud tema lahkunud sõbrale ja sagedasele koostööpartnerile Lil Peepile. Albumi laulude nimekirja uuendati hiljem, kuna esimeselt väljaandelt jäeti välja laul "I Love My Fans", kuigi see oli albumi tagakaanel kirjas.

### 2020–tänini: ''Designer Talk 2'', ''Saturn Child'', and ''Babyvamp''
13. novembril 2020 andis Lil Tracy välja oma teise albumi "Designer Talk 2".

3. juunil 2022 andis Lil Tracy välja oma kolmanda albumi "Saturn Child".

28. veebruaril 2025 andis Lil Tracy välja oma neljanda albumi "Babyvamp".